Australsk kampfiksingliga rullet opp
Politiet har siden forrige måned etterforsket mistanker om at kamper i Victorian Premier League, en serie på nivå to i Australia, er blitt manipulert. Foranledningen var en bekymringsmelding fra Australias fotballforbund. - Vi tror at spillerne og lederne som er involvert alle tilhører samme klubb, står det i en uttalelse fra politiet. - Mange av spillerne som er pågrepet er fra Storbritannia. Strafferammen for kampfiksing er i Australia inntil ti års fengsel. Ifølge Australias fotballforbund er ni spillere og en trener fra klubben Southern Stars pågrepet. Forbundet roser politiet for aksjonen. - Fotballens integritet står over alt annet, sa forbundssjef David Gallop. - Vi vil holde fotballen ren. Vi ga informasjon videre til Victoria-politiet innen 24 timer etter at vi mottok et varsel fra internasjonale spillovervåkere.
Australsk politi har pågrepet 10 personer, flere av dem briter, som ledd i opprullingen av en liga som skal ha drevet med kampfiksing i fotball.